Thomas Sebeok

Thomas Albert Sebeok (9. november 1920 Budapest, Ungari – 21. detsember 2001 Bloomington, Indiana, USA) oli ameerika semiootik.

Sebeok lõpetas 1941 Chicago Ülikooli lingvistina ja sai 1944 naturalisatsiooni korras USA kodanikuks. 1943 kaitses ta Chicago Ülikoolis magistritöö ja 1945 Princetoni ülikoolis doktoritöö. Ta töötas kaua Indiana Ülikoolis Bloomingtonis.

Tegeldes mitteverbaalse kommunikatsiooni ja loomade suhtlemise uurimisega, rajas ta zoosemiootika, andes sellele teadusharule 1963 ka nimetuse.

Alates ajakirja Semiotica asutamisest 1969 kuni oma surmani oli ta selle peatoimetaja. Ta toimetas ka raamatusarja "Approaches to Semiotics" (kirjastus Mouton de Gruyter), milles ilmus üle saja köite. Tema toimetatud on ka semiootikaentsüklopeedia. Tema kirjutatud raamatute hulgas on sissejuhatus semiootikasse.

Sebeoki tegevusalad haarasid paljusid semiootikaharusid. Tal on ka töid fennougristika vallast, sealhulgas mari keele alalt. 1970. aastate lõpus oli ta üks Jakob von Uexkülli avastajaid semiootikale ning seejärel biosemiootika arendajaid. Väljaspool semiootika piire on ta avaldanud töid antropoloogia, bioloogia, folkloori, lingvistika ja psühholoogia vallast. Tuntud oli tema võime tuua kokku lähedaste teaduste spetsialiste, et luua uusi vaatenurki näiteks müütide uurimisele, psühholingvistikale, stilistikale, loomade suhtlemisele ja biosemiootikale.

Tunnustus
 Sebeoki nime kandev auhind (Thomas A. Sebeok Award) on Ameerika Semiootikaühingu kõrgeim auhind. Selle on pälvinud David Savan (1992), John Deely (1993), Paul Bouissac (1996), Jesper Hoffmeyer (2000), Kalevi Kull (2003), Floyd Merrell (2005), Susan Petrilli (2008), Irmengard Rauch (2011), Paul Cobley (2014), Vincent Colapietro (2018), Nathan Houser (2019), Marcel Danesi (2024), Lucia Santaella (2025).
 Ajakiri Language Sciences asutas 2016. aastal auhinna, mille nimeks on Sebeok–Love Award. Sellega autasustatakse selle ajakirja aasta parimat artiklit. Auhind on nimetatud kahe teadlase auks, kel on olnud ajakirja ees suurimad teened. Need on ajakirja asutaja Thomas Sebeok ja ajakirja kauaseim peatoimetaja Nigel Love.Ajakirja Language Scineces toimetuse teade auhinna kohta.

Seos Eestiga
Thomas Sebeok käis Eestis kolmel korral (18. augustil 1970,Sebeok, Thomas 1996. The Estonian connection. Sign Systems Studies 26: 20–41. Lk. 25. juuni algul 1997Randviir, Anti 1997. What is semiotics, really? Interview with Thomas A. Sebeok. Trames 1(4): 291–305. ja 7.–9. juunil 1999).Seisler, Liina-Jaanika; Vabar, Sven 1999. Märkide isand: Ilmakuulus semiootikateadlane Thomas A. Sebeok käis Tartus. Eesti Ekspress 17. juuni. vt.

Thomas Sebeoki raamatukogu biosemiootiline osa saadeti 2006. aasta lõpus Eestisse ja ülejäänud osa 2011. aastal, ning see kuulub Tartu Ülikooli semiootikaosakonnale.Tartu Ülikooli jõudis maailmakuulsa semiootiku raamatukogu, Eesti Päevaleht, 16. veebruar 2007

Isiklikku
Sebeoki abikaasa oli Jean Umiker-Sebeok ning tütred Veronica, Jessica ja Erica.

Teoseid
 Sebeok, Thomas A. 1972. Perspectives in Zoosemiotics. (Janua Linguarum, series minor 122.) The Hague: Mouton.
 Sebeok, Thomas A. 1977. How Animals Communicate. Bloomington: Indiana University Press.
 Prefigurements of arts. – Semiotica, 1979, 27(1/2), lk 3–73-
 Sebeok, Thomas A. 1986. I Think I Am a Verb: More Contributions to the Doctrine of Signs. New York: Plenum Press. 
 Sebeok, Thomas A. (ed.) 1986. Encyclopedic Dictionary of Semiotics, Vols. 1–3. Berlin: Mouton de Gruyter.
 Sebeok, Thomas A.; Umiker-Sebeok, Jean (eds.) 1986. The Semiotic Sphere. New York: Plenum Press.
 Sebeok, Thomas A. 1990. Essays in Zoosemiotics. (Monograph Series of the TSC 5.) Toronto: Toronto Semiotic Circle; Victoria College in the University of Toronto.
 Sebeok, Thomas A. 1991. A Sign is Just a Sign. Bloomington: Indiana University Press.
 Sebeok, Thomas A.; Umiker-Sebeok, Jean (eds.) 1992. Biosemiotics: The Semiotic Web 1991. Berlin: Mouton de Gruyter.
 Sebeok, Thomas A.; Umiker-Sebeok, Jean (eds.). 1995. Advances in Visual Semiotics: The Semiotic Web 1992–93. Berlin: Mouton de Gruyter.
 Sebeok, Thomas A. 1998. The Estonian connection. Sign Systems Studies 26: 20–41.
 Sebeok, Thomas A.; Danesi, Marcel 2000. The Forms of Meaning: Modeling Systems Theory and Semiotic Analysis. Berlin: Mouton de Gruyter.
 Sebeok, Thomas A. 2001 [1994]. Signs: An Introduction to Semiotics. Toronto: University of Toronto Press. 
 Sebeok, Thomas A. 2001. Global Semiotics. Bloomington: Indiana University Press.

Eesti keeles
 Sebeok, Thomas 2000. Eesti-seos. Vikerkaar 1: 63-78 (Tõlkinud K. Lindström.)
 Sebeok, Thomas 2005. Kas loomad oskavad valetada? Schola Biotheoretica (Vale teooria) 31: 93–98. 

Intervjuud
 Kati Lindström 1999. Kuulus semiootik hindab Eesti teadlasi. Postimees 131, 8. juuni. (Intervjuu T. Sebeokiga.) vt
 Anti Randviir 2001. Mis on semiootika, tõepoolest? Intervjuu Tartus Thomas A. Sebeokiga. Acta Semiotica Estica 1: 11-32.

Viited

Kirjandus
 Liina-Jaanika Seisler, Sven Vabar. Märkide isand. Eesti Ekspress (Areen) 17. juuni 1999. 
 Paul Cobley, John Deely, Kalevi Kull, Susan Petrilli (eds.) Semiotics Continues to Astonish: Thomas A. Sebeok and the Doctrine of Signs. (Semiotics, Communication and Cognition 7.) Berlin: De Gruyter Mouton. 2011

Kategooria:Ameerika Ühendriikide keeleteadlased
Kategooria:Ameerika Ühendriikide semiootikud
Kategooria:Zoosemiootikud
Kategooria:Chicago Ülikooli vilistlased
Kategooria:Princetoni Ülikooli vilistlased
Kategooria:Sündinud 1920
Kategooria:Surnud 2001